Правилник за безопасни условия на възпитание, обучение и труд в ДГ №136
за учебната 2025/2026г
Раздел 1 
Област и ред за прилагане на правилника 
Чл. 1. Настоящият правилник се разработва на основание на:
· КТ – глава 13
· Закон за здравословни и безопасни условия на труд /ДВ бр. 124/97 г./, изм. и доп. в ДВ 86/1999 г., бр. 64 и 92/2000 г., бр. 25 и 111/2001 г., бр. 18 и 114/2003 г., бр. 70/2004 г., бр. 76/2005 г., бр. 33, 48 и 105/2006 г. , бр.40/2007 г., бр. 102 и 108 от 2008 г., 9382009 г., бр. 58,88,98/2010 г., 60/2012 г., бр. 7/2012 г., 15/2013 г., 27/2014 г.
· Наредба за установяване, разследване, регистриране и отчитане на трудовите злополуки, приета с ПМС № 263/1999 г.посл. изм. ДВ бр. № 18/10.03.2015 г.
· Наредба N 7/1999 г. на МТСП изм. и доп. в ДВ бр.43/2003 г., изм. и доп. в ДВ бр. 48/2000 г., 52/2001 г., 43/2003 г., 37,88/2004 г. за минималните изисквания за ЗБУТ на работните места.
· Инструкция от 5.07.1996 г. на МОН /ДВ бр.61 от 1996 г./
· Наредба N РД-07-2 от 16.12.2009 г., изм. и доп. в ДВ бр. 4, 25/ 2010 г. на МТСП за реда, начина и периодичността за извършване на обучението и инструктажите на работниците и служителите по правилата за осигуряване на ЗБУТ.
· Наредба РД-07-3/18.07.2014 г. за минималните изисквания за микроклимата на работните места.
· Наредба N 15 на МТСП и МЗ от 31.05.1999 г. за условията, реда и изискванията за разработване и въвеждане на физиологични режими на труд и почивка по време на работа.
· Наредба N РД-07-8 от 20.12.2008 г. за знаците и сигналите за безопасност на труда и противопожарна охрана.
· Наредба N 7 от 15.08.2005 г. за минималните изисквания за осигуряване на ЗБУТ при работа с видеодисплей.
· Наредба за безплатно работно и униформено облекло, наредба за представително облекло от 2012 г.
· Наредба № 8121з-647/1.10.2014 г. за правилата и нормите за пожарна безопасност при експлоатация на обектите.
· Наредба за детски и ученически общи пътувания с обща цена, инициирани от институциите в системата на предучилищното и училищно образование.
· КТД в системата на предучилищното и училищно образование.
· Насоки на МОН и МЗ при  възникване на епидемична обстановка.
Чл. 2. С този правилник се определят и конкретизират безопасни условия на възпитание, обучение и труд в ДГ № 136 „Славия“.
Чл.3. Правилникът е задължителен и се отнася за всички работещи в детското заведение и урежда техните права и задължения по осигуряване  и контролиране на безопасни условия на възпитание, обучение и труд, както и за децата, родителите и всички временно пребиваващи по различни поводи лица на територията на детското заведение.
Чл.4./1/  Правилникът се утвърждава от директора на детското заведение.
/2/ Правилникът се актуализира при разкриване на нови работни места и при изменения на правилата, нормите и изискванията.
Чл.5. Отговорност за изпълнението на правилника носи ръководството на детското заведение. Виновните се привличат към административна и наказателна отговорност, съгласно действащите закони и разпоредби.
Чл.6/1/ Директорът няма право да сключва трудови договори с работници, които нямат необходимата квалификация и документ за правоспособност за изпълняваната длъжност.
/2/ Забранено е да се допускат на работа работници и служители, които:
· не са сключили ТД;
· не са инструктирани и запознати с условията и изискванията за безопасна работа;
· са употребили или употребяват по време на работа алкохол или упойващи вещества.
Чл.7. Регистрирането и отчитането на ТЗ се извършва съгласно наредбата и от определено със заповед на директора лице.
Раздел 2
Документация за дейностите, осигуряващи здравословни и безопасни условия на труд
Чл. 8. В детските градини се води задължително следната документация:
· ревизионна книга за препоръки и предписания на контролните органи, заверена в ИТ;
· книга за начален инструктаж и инструктаж на работното място;
· книга за периодичен инструктаж;
· книга за извънреден инструктаж;
· служебна бележка за проведен начален инструктаж;
· регистър на трудовите злополуки;




Раздел 3
 Инструктажи и обучения по безопасността, хигиената на труда и противопожарната охрана
Чл.9. Директорът на ДГ №136 с писмена заповед създава организация за провеждането на видовете инструктажи, техния обхват, тематика и длъжностните лица, които ги провеждат, съгласно Наредба N РД-07-2 от 16.12.2009 г./ДВ бр. 4 от 2010 г/.
Чл. 10/1/ Всеки работник или служител, който постъпва на работа се допуска до работното място само след като е подробно инструктиран по БУТ и ППО.
/2/ Инструктажите се провеждат през време на работа.
/3/ Провеждането на видовете инструктажи се документира в съответните книги за инструктаж.
Чл.11/1/ В ДГ № 136 се провеждат следните видове инструктаж:
· Начален
· Периодичен
· Извънреден
· На работното място
 Инструктажите се провеждат от длъжностното лице, определено със заповед на директора.
/2/ Началният инструктаж се провежда с новопостъпили работници и служители – индивидуално. Той включва въпроси от общ характер, отнасящи се до установения ред в детското заведение, специфичните опасности и рискове и въпроси, свързани със индивидуалното работно място и съответната длъжност. Началният инструктаж се провежда по ПРОГРАМА, включва следните въпроси:
- Въпроси от общ характер: запознаване с характера на работата, съществуващите опасности в детската градина и двора – машини, съоръжения, наличие на вредни за здравето фактори на работната среда и трудовия процес; установен ред в района на детската градина и на работните места; разяснения за причините и характера на най-често допускани грешки и нарушения;  примери за допускани грешки и нарушения; основни положения и ред за регистриране на трудовите злополуки и професионални заболявания; запознаване със специфичните опасности и рискове за здравето, свързани с конкретните технологии и употребяваните материали, с начините и средствата за предпазване; лични и колективни предпазни средства, специално работно облекло – значение и начин на използване и съхранение; общи правила за оказване на долекарска помощ при злополуки и отравяния; безопасност на движението в детската градина; запознаване с аварийни и др. планове;
Въпроси, свързани със съответната дейност или професия: конкретни правила и изисквания за безопасност на възпитание, обучение и труд, отнасящи се до помещенията, производствата, дейностите, технологиите и технологичните процеси, работните места, машините, механизмите, инструментите, електросъоръженията и др., с които ще се работи; опасните работни места, свързани с високо равнище на риск – възможни аварии, повреди и усложнения, които могат да възникнат; енергийни уредби и съоръжения в детската градина и двора, и общи изисквания за безопасната им експлоатация; съществуващи опасности и рискове за здравето, тяхното непосредствено и отдалечено въздействие; използвани знаци и сигнали за безопасност и противопожарна охрана, и изисквания за специфичното поведение на работещите; пожарна и взривна опасност на работните места в детската градина и двора, противопожарни мерки които трябва да се спазват, както и работата с уредите, съоръженията и инсталациите за известяване и гасене на пожари и начините им на използване; транспортирането на хора и деца, на материали, кухненска и друга продукция; конкретни забранителни разпоредби, действащи в детската градина и други специфични правила и изисквания. 
Провелите инструктажа издават служебна бележка, която оставят на съхранение в личното досие на служителя или работника.
/3/ Периодичният инструктаж има за цел да поддържа и попълва знанията на работника по безопасност, хигиена на труда и противопожарна охрана. Провежда се 2 пъти годишно. Основа за провеждане на периодичния инструктаж са правилата, нормите и изискванията по безопасни условия за възпитание, обучение и труд, отнасящи се за дадена професия, работно място или дейност. Провежда се от Комисията, като тематиката се определя в зависимост от характера на работа и условията на труд. Периодичният инструктаж се провежда индивидуално или групово в зависимост от изпълняваната дейност. На отсъстващите лица инструктажа се провежда в деня на идването в детската градина. Инструктажа се удостоверява в Книгата за инструктаж.
/4/ Инструктажът  на работното място се провежда от определено от директора лице и може да е едновременно с началния.
Инструктажът на работното място е практическо запознаване на работещия   с конкретните изисквания за безопасно изпълнение на трудовата и друга дейност и се провежда на работното място, преди да му бъде възложена самостоятелна работа. Инструктажът и обучението на работното място се провеждат на основата на действащите правила, норми и изисквания, и утвърдените от работодателя правила и инструкции за безопасна работа, като тематиката и продължителността им се съобразяват и с други изисквания, регламентирани в специфичните за дадена дейност или вид работа нормативни актове. Инструктажът приключва след като инструктиращият, разрешаващ самостоятелната работа се убеди, че работещият познава правилата за безопасен и здравословен труд за извършваната от него дейност. Допускането на инструктирания до самостоятелна работа се удостоверява с подписа на инструктиращия.
/5/ Извънредният инструктаж се провежда при констатирани груби нарушения на нормите и изискванията по безопасност хигиена на труда и ППО. Инструктажът по тематика се свързва с причината, която го е наложила. Той се провежда по преценка на ръководителя при предстоящи ремонтни дейности, изискващи специфични мерки за безопасност и ППО. Извънреден инструктаж се провежда и при промяна на технологичен процес, при въвеждане на нови машини и съоръжения, при промяна на работното място и организацията на работа. При епидемична обстановка се провежда извънреден инструктаж.
 
ГРУПА ЗА ОРГАНИЗАЦИЯ И КОНТРОЛ НА ДЕЙНОСТИТЕ ПО БЕЗОПАСНИ УСЛОВИЯ НА ВЪЗПИТАНИЕ, ОБУЧЕНИЕ И ТРУД И ИЗВЪРШВАНЕ НА ИНСТРУКТАЖИ /ГУТ/
    Избраната група на Общо събрание, освен инструктажите, определени по-горе в настоящия правилник, прави оценка на риска и препоръки към директора на детската градина за взимане на мерки относно:
- предотвратяване на риск за живота и здравето на деца и възрастни в детската градина;
- оценка на риска, който не може да бъде предотвратен / природни бедствия и др./;
- борба с риска при източника на възникването му;
- приспособяването на условията на труд към индивида с цел намаляване и премахване на вредните им влияния върху неговото здраве;
- замяна на работното оборудване, инструменти, вещества, суровини и материали с безопасни или с по-малко опасни;
- предоставяне на работещите на необходимата информация във връзка с осигуряването на здравословни и безопасни условия на възпитание, обучение и труд;
- обозначаването на съществуващите опасности и източниците на вредни за здравето и безопасността фактори;
- използването на колективни средства за защита с предимство пред лични предпазни средства.
Основните НАПРАВЛЕНИЯ в работата на Комисията са свързани със:
- създаване в детската градина на политика за превантивност, обхващаща организацията на работа, технологии, работни места и работно оборудване, и обвързваща всички участници в трудовата и образователно-възпитателна дейност;
- организиране на ефективна система за защита и профилактика.
Раздел 4
Пропускателен режим
Чл.12 /1/ Целта на пропускателния режим в ДГ № 136 е:
- Недопускане нарушения в ДГ;
- Опазване здравето и живота на децата и персонала; Спазване на всички мерки и насоки за ограничаване на заболяванията.
- Недопускане на нерегламентирано проникване, кражби, извършване на терористични актове и други правонарушения. Опазване на имуществото в двора на детската градина;
- Оказване съдействие на органите на МВР при охраната на обществения ред, борбата с престъпността, безопасността на движението и противопожарната безопасност.

/2/ Организация на пропускателния режим:
-  От 7.00 часа до 19.00 часа пропускателният режим в ДГ № 136  се осъществява от охранител, назначен от охранителна фирма, с която ДГ№136 е сключила договор.
- Влизането на работниците и служителите на детското заведение се осъществява през централния вход на сградата.
-  Първи влизат в сградата на детската градина кухненският персонал, които изключват СОТ-охраната. При проблеми в нощната охраната на детската градина, както и други обезпокоителни случай незабавно уведомяват директора и работник поддръжка на ДГ. 
-  Влизането на персонала извън установеното работни време /почивни и празнични дни/ става само с предварително информиране на охранителната фирма при неотложни ремонтни дейности.
Влизане на родителите за посещение и престой в съответната група и сградата на ДГ № 136 се осъществява през централния вход и входовете на групи: „Камбанка“ и „Сълзица“ при спазване на противоепидемичните мерки и по изрична покана.
- Охранителят записва всички външни посетители, лицата допуснати в сградата се проверяват за несвойствени предмети, багаж и други.
-  Охранителя не допуска влизането на външни лица без разрешение на директора на детската градина;
- Следи всички входни врати да бъдат заключени;

- Охранителят  упражнява контрол върху движението на превозните средства в двора на детската градина. Допускат се само автомобили, осигуряващи хранителни продукти, ремонтни дейности, учебни  материали. Забранява се влизането и паркиране на лични автомобили в двора на детското заведение;
- Пропускането и престоя на автомобили, осигуряващи снабдяването на детското заведение се осигурява само в работното време на ЗАС;
- Пропускането и престоя на автомобили със специален режим /автомобили на МВР, РС на ПБЗН, Бърза помощ/ в района на детското заведение се осигурява по всяко време на денонощието.
/3/ Посещения при директора на детското заведение: 
- за работниците и служителите не се ограничават; 
- за родителите на децата, граждани и служители от други учреждения и организации са разрешени в приемното време на директора от 8,30 до10,30 и от 14,00 до 15,00часа при спазване на противоепидемичните мерки.
    /4/ В ДГ № 136 не се разрешава влизането в групите, помещенията и района на ДГ  на лица, които:
- са  въоръжени;
 - са с неадекватно поведение - пияни, дрогирани и с явни психични отклонения; 
    - внасят оръжие и взривни вещества;
 - внасят упойващи вещества, спиртни напитки и други, които при употреба биха застрашили живота и здравето на околните
- разпространяват /продават/ и рекламират литература и артикули с религиозно и порнографско съдържание;
  - водят и разхождат кучета и други животни; 
  - носят със себе си обемисти багажи, кашони, денкове и др. подобни;
Раздел 5 
Оказване на първа долекарска помощ при увреждане на здравето. 
Чл. 13/1/ Първа долекарска помощ се оказва от мед. сестри на ДГ№136, а при тяхно отсъствие от учителя в групата.
/2/ Лекарства за първа помощ се съхраняват в спешния шкаф в кабинета на мед. сестри на ДГ.
/3/ Незабавно се информират родителите на детето.
Раздел 6 
Трудови злополуки 
Чл.14. Условията и редът за деклариране, установяване, разследване и регистриране на ТЗ се определят с Наредба, приета с ПМС 263 от 30.12.1999 г. /ДВ бр.6 от 2000 г/ и декларация за ТЗ / ДВ бр. 8 от 2000 г/.
Чл.15. За всяка ТЗ самият пострадал или най близкият свидетел трябва да съобщи за ТЗ на директора на ДГ.
Чл.16. Директорът е длъжен да организира разследване на обстоятелствата за злополуката.
Чл.17. При аварийна, тежка или смъртна злополука директорът е длъжен да съобщи за нея на териториалното поделение на НОИ, териториалната администрация на ИТ, РУО на МОН и прокуратурата.
Раздел 7
Изисквания към безопасността на машини, съоръжения и работни места
Чл.18/1/  За осигуряване на безопасни условия на възпитание, обучение и труд при провеждане на възпитателно-образователна работа и допълнителни образователни дейности  и при извършване на трудови дейности в ДГ№136 да се спазват установените в Р. България единни правила, норми и изисквания по отношение на:
1. Собствени, наети или предоставени за ползване машини, съоръжения, апарати, уреди, инструменти, материали и вещества.
2. Силови и осветителни електрически инсталации, отоплителни, вентилационни, аспирационни, водопроводни и канализационни инсталации, съобразно Наредба № РД-07-3/2014 г. за минималните изисквания за микроклимата на работните места.
3. Строителни конструкции.
4. Вибрации, шум, чистота на въздуха, осветеност и лъчения.
5. Ергономични условия на възпитание, обучение и труд.
6. Микроклимат /температура, влажност, скорост и движение на въздуха, топлинно облъчване/.
7. Работно облекло, предпазни средства, специално облекло.
8. Медикаменти за долекарска помощ.
9. Пренасяне на товари.
10. Организиране на д. заведение, придвижване на деца, педагогически и непедагогически персонал като пешеходци или пътници в транспортни средства.
/2/ Непедагогическия  персонал извършва навременно и редовно почистване на определените на всеки помещения и до изсъхване на пода  не се допускат деца и персонал.
/3/ При измиване на прозорците да се ползват само напълно изправни стълби.
/4/ Да се спазват изискванията за безопасна работа с електроуредите в пералнята, кухнята и групите. Пред всеки уред да има изолационна стъпка.
/5/ Групата по БУТ да извършва периодични проверки за изправността на изолациите, сигурността и електрообезопасяването.
/6/ До електроуредите да не се допускат деца.
/7/ Манипулациите с пералните, центрофугите и сушилнята да стават при изключено положение. С електроуредите да работят само назначените за това служители.
/8/ При напускане на раб. места отговорните служители /съгл. заповедта на директора/ да изключват ел. захранването.
/9/ При монтаж и ремонт на работното оборудване да се спазват изискванията, посочени в инструкцията за съответния уред или машина.
/10/ Не се допуска работа с неизправни и необезопасени ел. уреди, кабели, щепсели, ключове.
/11/ Забранява се внасянето в ДГ на ел. уреди , машини и съоръжения , които не са закупени за нуждите на д. градина.
Чл. 19. Работните помещения и работните места да осигуряват безопасни и здравословни условия на възпитание, обучение и труд чрез:
1.Организацията, размерите и подреждането на работното място да са съобразени с хигиенните, физиологичните и ергономичните изисквания за осигуряване на нормално протичане на работния процес и намаляване до минимум на здравния риск.
2. Застопорени и изправни мебели.
3. Повърхността на подовете, таваните и стените да се поддържат чисти и със здрава мазилка.
4. Работните места да са осветени, съобразно установените норми и изисквания, като се осигурява приоритетно естествено осветление. Незабавна подмяна на повредени осветителни тела и крушки.
5. Отпадъците да се събират на определените и обозначени места.
6. Осигуряването на резервна вода за питейни и битови нужди да се извършва от пом. възпитателите и раб. в кухня в подходящи съдове.
7. При повишаване на външните температури да се поставят щори на прозорците.
8. При заснежаване и заледяване да се осигури достъп и безопасно придвижване до раб. места чрез своевременно почистване, обезопасяване.
9. Работата в складовете за суровини и материали да отговаря на специфичните изисквания за противопожарна безопасност.
10. В медицинския кабинет  да се зареди спешен шкаф с най-необходимите лекарства за оказване на първа помощ.
11. Работещите с химически препарати / кухненски работници, перачка, пом. възпитатели/ да ползват предпазни средства – ръкавици, престилки, маски.
12. Във всички участъци служителите да ползват определените помещения за преобличане и съхраняване на личното си облекло. Да ползват в работния процес работно облекло, а педагогическия персонал представително.
13. Забранява се ползването на лични МПС за превозване на деца от д. градина.
14. Служителите са длъжни редовно да актуализират здравните си книжки
Раздел 8
Права, задължения и отговорности на длъжностните лица за осигуряване на безопасни условия на ВОТ
Чл. 20. Всички работници и служители в ДГ №136 са длъжни да се грижат за собственото си здраве и безопасност и за безопасността на лицата, които са пряко засегнати от тяхната дейност и могат да пострадат от техните действия или бездействия.
 
   Чл.21/1/ Задълженията на директора за осигуряване на БУТ са:
1. Отговаря за цялостното изпълнение на изискванията в инструкцията на МОН от 5.07.1996 г. и по други действащи нормативни документи. Утвърждава не по-късно от началото на учебната година правилник за осигуряване на БУТ. Създава условия за опазване живота и здравето на децата и служителите в д. заведение. Правилника се утвърждава от директора  в началото на всяка учебна година. Отчет по изпълнение на правилника се извършва на ПС в края на учебната година.
2. Изисква необходимите мед. прегледи на децата от родителите и осигурява със службата по трудова медицина необходимите прегледи на персонала. Организира, заедно с мед. сестра  провеждането на всички видове здравни мероприятия и поддържането на реда и хигиената в сградата и двора.
3. Осигурява извършване оценка на риска за здравето и безопасността на работещите от параметрите на микроклимата на работните места.
4. Осигурява и упражнява контрол по спазване на изискванията за провеждане на инструктажите на служителите.
5. Осигурява обслужването на работниците и служителите от служба по трудова медицина – оценка на риска, прегледи и анализ на здравословното състояние на работещите, обучение на длъжностните лица и др.
6. Осигурява своевременното съставяне на протокол за допусната ТЗ. Извършва всички дейности по регистриране, разследване и отчитане на ТЗ, съгласно наредбата.
7. Организира дейността и отговаря за пожарообезопасяването, осигурява необходимото противопожарно оборудване, определя  пътищата за евакуация, отговаря за обезопасяване на входовете  при прием и изпращане на децата.
8.Планира и прилага превантивни мерки за подобряване нивото на защита на служителите и работниците.
9.Предоставя на работещите и на техни представителни организации информация относно условията на труд и дейностите по безопасност и здраве.
10.Осигурява провеждането на тренировки за действия при пожар на личния състав на ДГ.
/2/ Задължения на учителите и мед. сестри:
1. Отговарят за живота и здравето на децата по време на престоя им в д. заведение, сигурността и безопасността по време на осъществяване на всички дейности.
2. Не се отделят от децата, ако не са осигурили друго лице.
3. Не организират  разходки и занимания сред природата в замърсена и необезопасена среда.
4. Не предават децата на непълнолетни членове на семейството без нотариално заверено пълномощно.
5. При ползване на муз. салон проверяват предварително условията в помещението.
/3/ Задължения на ЗАС:
1. Осигурява опазването на имуществото и обезопасяване на всички съоръжения на д. заведение.
2. Осигурява в срок работното облекло на работещите по трудово правоотношение.
3. Изготвя предложения за снабдяване, ремонти, обезопасяване на д. заведение.
4. Следи за наличността и изправността на противопожарните съоръжения и уменията на служителите да си служат с тях.
5. Следи за проходимостта на евакуационните пътища.
/4/ Задължения на помощник-възпитателите:
1. Осигуряват необходимите санитарно-хигиенни условия за правилното развитие на децата и съвместно с учителките отговарят за здравето им.
2. Извършват ежедневна дезинфекция и стерилизация на помещенията и съдовете за хранене.
3. Ежедневно почистват дворните площадки за децата, почистват и напръскват с вода пясъчниците.
4. Спазват санитарно-хигиенните изисквания и противопожарните правила и по БУТ, следят за повреди в помещенията и своевременно уведомяват ръководството за тях.
5. Грижат се затваряне крановете на чешмите, прозорците и вратите след ползването им от децата.
/5/ Задължения на работника по поддръжка на сградата.
1. Грижи се за поддръжка на сградата – ремонт на брави, укрепване и обезопасяване на мебелите в помещенията и уредите на дворните площадки, подмяна на стъкла, дърводелска работа.
2. Отстранява по-леки повреди в ел. инсталацията, подменя крушки, контакти, ключове.
3. Окосява двора, отстранява повреди на парапети, огради, подрязва дървета и храсти, почистване на сняг, шума.
Раздел 9
Условия за безопасно провеждане на възпитанието, обучението и трудовата дейност 
Пожарна безопасност
Чл. 22. С този правилник се определят общите изисквания за пожарната и аварийна безопасност на детската градина и тези при извършване на монтажни, ремонтни и други видове действия в нея. Изискванията, предвидени в правилника, са задължителни за целия личен състав, както и временно пребиваващите в детската градина / ремонтни бригади, преподаватели от допълнителните образователни дейности, представители на СРЗИ, МВР и др./

Чл. 23. Със заповед на директора в началото на учебната година се определя Комисия за координиране на дейността по осигуряване на пожарната безопасност. Комисията има следните ЗАДЪЛЖЕНИЯ:

 - Изработва правила /инструкции/ за противопожарна безопасност на територията на детската градина – сграда, двор и прилежащи участъци;
-  Изработва план за действие на персонала при ликвидиране на пожар, различни аварии и др., като осигуряване пожарна безопасност при капитални и текущи ремонти, реконструкция на помещения, замяна на оборудване и др.
Планът включва:
- план за действието на персонала по евакуацията на децата при възникване на пожар;
- противопожарно ядро  за ръководство на действията на персонала при ликвидиране на пожар /председател и членове/;
- евакуационна схема за разположението на помещенията и пътищата за евакуация при пожар. Евакуационната схема включва: схема за цялата сграда на детската градина; схема за всеки етаж . Схемите се поставят на видно място на съответния етаж и вход. В плана за действието на персонала по евакуация на децата при пожар се посочват поименно всички длъжностни лица, които ще вземат участие в евакуацията и точните действия, които следва да извършат: изходите, през които следва да изведат децата / обозначени са на евакуационната схема/ и местата, където ще ги настанят.
 - Създава досие, съдържащо документи по противопожарна охрана.
-  На всеки шест месеца организира практическо разиграване на плана за ликвидиране на пожари, аварии и бедствия, както и за евакуация на деца и възрастни.
 - Организира  противопожарната подготовка на персонала и инструктажа му.
 - Осигуряване пожарна безопасност по време на почивните и празнични дни.
 - Поддържане и проверка на пожарогасителните инсталации, уреди, средства и съоръжения, следи за сроковете и тяхното спазване.
- Съхранява и предоставя при проверка на протоколите от тестването на системата за пожароизвестяване и зареждането на пожарогасителите. Следи за стикерите, указващи   местата за съхраняване на противопожарна техника, съоръжения и средства за пожарогасене.
- Констатират повреди, изтекъл срок за годност и други нередности, свързани с пожарогасителна техника, нарушения на персонала на пожарната безопасност и др. Информират своевременно директора за констатациите си.
 - Други дейности, свързани с изискванията и препоръки на органите на службата за пожарна и аварийна безопасност.
Чл.24.  Противопожарни изисквания към помещенията:
1. До всички помещения, съоръжения и водоизточници трябва да има свободен достъп по всяко време.
2. Евакуационните пътища и изходи да бъдат устроени и поддържани съобразно изискванията на противопожарните строително технически норми  от  Наредба №8121з-647/01.10.2014 за правилата и нормите за пожарна безопасност при експлоатация на обектите.
3. В помещенията на групите мебелите да са подредени така, че изходите да бъдат свободни.
4.  Работник ремонт и поддръжка следи за изправността на аварийното осветление.
5. Персоналът на ДГ № 136 се запознава с правилата за ПО и действия с наличните пожарогасителни средства.
Чл. 25
/1/ Еднодневните пътувания  за деца се организират съгласно Наредба за детски и туристически пътувания с обща цена, инициирани от институциите в системата на предучилищното и училищно образование.


Преходни и заключителни разпоредби
1. Този правилник влиза в сила от 15.09.2025г..
2. Директорът на д. заведение има право да издава заповеди, свързани с осигуряване на безопасни условия на ВОТ.
3. Председателят на групата по БУВОТ запознава персонала с актуализирания правилник за БУВОТ в началото на всяка учебна година.
4. Настоящият правилник може да се актуализира при всички  възникнали изменения в условията на възпитание, обучение и труд  и нормативната уредба
 Настоящият правилник е приет на ПС на  15.09.2025г.
                                                                                   Директор на ДГ№136 :
                                                                                                                     /Ст.Илиева/

ЗАПОЗНАТИ:
Силвия Тодорова Найденова
Детелина Минкова Йорданова
Петранка Георгиева Кръстева
Силвия Илиева Николова-Кънева
Радостина Симеонова Христозова
Светослава Стефанова Иванова
Елена Георгиева Христова
Жасмина Иванова Георгиева
Галина Атанасова Димитрова
Мария Георгиева Ганчева
Христина Мариянова Манушева
Росица Тодорова Атанасова
Сълзица Дончева Димитрова
Лора Методиева Арсова
Миглена Здравкова Боюклиева
Петя Стоянова Кръстева
Елизабета Пламенова Шуманова
Галина Бориславова  Попова
Румяна Райкова Иванова
Сема Исмаил Ибрям
Таня Методиева Михайлова
Венеция Цекова Маринова
Снежана Йорданова Диковска
Надежда Асенова Амова
Даниела Стойнева Матева
Екатерина Вескова Добринска
Веселка Георгиева Джерманска
Елена Кирилова Александровска
Елизабета Димитрова Христова
Анета Атанасова Тодорова
Богомила Симеонова Стоянова
Георги Методиев Георгиев
Нина Делчева Докова
Аделина Радосветова Гаврилова

